EkBass/fiwiki-20250220-pages-articles huggingface dataset:
Kööpenhaminan Tivoli

Kööpenhaminan Tivoli on tanskalainen, maailman toiseksi vanhin huvipuisto. Se sijaitsee Kööpenhaminan keskustassa rautatieasemaa vastapäätä. Huvipuiston pinta-ala on kahdeksan hehtaaria, joka vastaa noin yhdeksää isoa kaupunkikorttelia. Tähän päivään mennessä noin 300 miljoonaa ihmistä on maksanut pääsymaksun Tivoliin. Vuosittain siellä käy noin 4,5 miljoonaa ihmistä.An amusement park and leafy oasis right in the middle of the city Guide Pal Upseeri Georg Carstensen sai huvipuistolle kuninkaallisen toimiluvan ja yleisölle se avasi ovensa 15. elokuuta 1843 nimellä Tivoli & Vauxhall. Nimen loppuosa pudotettiin pois vuonna 2004.Tieteen kuvalehti Historia 13/2013, s. 74Georg Carstensen Tivoli.dk Alussa tivoliin kuului vain kaksi huvilaitetta: karuselli ja vuoristorata. Lisäksi siellä saattoi pelata pelejä kuten biljardia.Amusements Tivoli.dk Carstensen suunnitteli itse valtaosan huvipuiston paviljongeista ja ravintoloista. Jäljellä niistä ei ole enää ainoatakaan. Sen sijaan puinen vuoristorata vuodelta 1914 on yhä käytössä. Tivoliin kuuluu kaikenikäisille suunnattujen huvilaitteiden lisäksi useita ravintoloita ja kahviloita ja siellä järjestetään komediateatterin esityksiä sekä konsertteja. Tivolin musiikkiperinteet aloitti säveltäjä ja kapellimestari Hans Christian Lumbye, joka tuli Tivolin musiikilliseksi johtajaksi perustamisvuonna 1843 ja toimi tässä tehtävässä 30 vuotta. Hänen sävellyksensä Samppanjagaloppi muodostui jo varhain Tivolin vuosittaisten avajaisten alkusävelmäksi, ja sitä se on edelleen. Tivoli on auki kesäkautena toukokuun ensimmäisestä päivästä syyskuun puoliväliin ja nykyisin myös marras- joulukuussa joulukarnevaalien merkeissä. Tivoli on kuuluisa näyttävästä iltavalaistuksestaan sekä koristuksistaan muun muassa halloweenin aikana. Tivolin vanhin, suurin ja suosituin laite on vuonna 1914 rakennettu Vuoristorata eli Rutschebane. Katettu rata on tehty vuoristoa muistuttavaksi maisemaksi. Se on 720 metrin pituinen ja suurin nopeus radalla on noin 50 km/h.1914 Roller coaster Tivoli.dk Rutschebane on maailman kolmanneksi vanhin puinen vuoristorata. Kesäkauden aikana sillä on 1,2 miljoonaa kävijää. ==Katso myös== * Dyrehavsbakken * Hans Christian Lumbye == Lähteet == == Aiheesta muualla == * Kööpenhaminan tivoli Luokka:Tanskan huvipuistot Luokka:Kööpenhaminan rakennukset ja rakennelmat Luokka:Kööpenhaminan historia Luokka:Seulonnan keskeiset artikkelit
Chelengk

Chelengk oli osmanien valtakunnan kunniamerkki. Itse kunniamerkki oli turbaanikoriste. Sulttaani Selim III myönsi chelengkin amiraali Horatio Nelsonille Niilin taistelun jälkeen. Chelengk oli jalokivikoru, joka symboloi Lordi Nelsonin merellisiä voittoja. Korussa oli kolmetoista timanttisädettä, jotka edustivat Ranskan laivastosta kaapattuja tai tuhottuja aluksia. Korun keskimmäinen timanttitähti pystyi pyörimään kellokoneiston avulla. Nelson käytti Chelengkiä hatussaan turbaanikoristuksena, mikä käynnisti samankaltaisten korujen suosion Englannissa. Chelengki muodostui pian hänen tunnusmerkikseen, ja sitä alettiin monistaa muotokuvissa ja rintakuvissa, aina nykypäivään asti. Trafalgarin taistelun jälkeen Chelengk siirtyi Nelsonin perheelle, ja sitä käytettiin myös kuningatar Victorian hovissa. Vuonna 1895 se myytiin huutokaupassa, ja se päätyi lopulta Greenwichissä sijaitsevaan vastikään avattuun kansalliseen merenkulkumuseoon, jonka näyttelyssä se oli merkittävässä roolissa. Kesäkuussa 1951 jalokivi varastettiin, jonka seurauksena se katosi ikuisesti. Vuonna 2017 kultaseppämestari Philip Denyer valmisti taidokkaan jäljennöksen Chelengkistä alkuperäisen mallin piirustusten perusteella. Hän käytti ainoastaan kiviä, jotka oli leikattu samana aikana kuin alkuperäisen Chelengkin valmistusvaiheessa. Denyer kiinnitti erityistä huomiota yksityiskohtiin ja sitoutui käyttämään perinteisiä käsityötekniikoita korun valmistuksessa. == Lähteet == * Adkins, Roy & Adkins, Lesley: The War for All Oceans: From Nelson at the Nile to Napoleon at Waterloo, Abacus, 2007, ISBN 978-0-349-11916-8, s. 38 * The National Maritime Museum website, noudettu 12.9.2007 === Viitteet === Luokka:Kunniamerkit Luokka:Osmanien valtakunta
Rasalahti

Rasalahti eli Novinka () on maaseututaajama Leningradin alueella Tienhaaran kunnassa Venäjällä Suomen Neuvostoliitolle luovutetulla alueella. Se sijaitsee muutaman kilometrin päässä Viipurista länteen, Suomeen vievän E18-tien (M10) varrella. Asukasluku vuonna 2008 oli 299. ==Rasalahti Suomessa== Suomelle kuuluessaan Rasalahden kylä oli osa Viipurin maalaiskuntaa. Kylä sijaitsi Viipurinlahdesta länteen työntyvän Rasalahden pohjukan ympärillä. Nykyisin Rasalahti on lähes umpeenkasvanut. Kylään kuului myös Lammassaari keskeltä Rasalahtea. Rasalahden naapurikyliä olivat Pien-Merijoki, Lahti, Kärki, Ahokas, Haankylä ja Naulasaari. Rasalahdella oli myös lyhyen matkaa rajaa Viipurin kaupungin kanssa. Rasalahden halki kulki valtatie 7 Helsingistä Viipuriin. Kylän asutus oli keskittynyt valtatien molemmin puolin sekä tien ja merenlahden väliselle alueelle. Omaa kansakoulua Rasalahdessa ei ollut, vaan koulua käytiin läheisessä Kiiskilän kylän kansakoulussa.Kuujo 1982, s. 377 Vuonna 1937 Rasalahdessa oli 92 asukasta.Lakio 1982, s. 265 Samana vuonna kylässä oli 315 ha metsää, 125 ha peltoa ja 20 ha niittyä.Lakio 1982m, s. 269 ja 274 Kylässä toimi Rasalahden maidonmyyntiosuuskunta, joka myi maitonsa Valiolle Viipuriin.Lakio 1982, s. 282 ===Sota-aika=== Talvisodassa Rasalahti pysyi Suomen hallussa sodan loppuun asti, mutta Moskovan rauhassa se oli muun Viipurin maalaiskunnan mukana luovutettava Neuvostoliitolle. Asukkaat oli evakuoitu jo sodan aikana muualle Suomeen. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944. ==Lähteet== * ===Viitteet=== Luokka:Tienhaara Luokka:Viipurin maalaiskunnan kylät
Cosmos Tango

Cosmos Tango oli helsinkiläinen yhtye, joka perustettiin vuonna 1995. Yhtye osallistui rockin SM-kisoihin vuonna 1997 ja voitti sen. ==Jäsenet== * Oliver Backman, (laulu) * Johan von Hertzen, (bassokitara) * Aki Trygg, (kitara) * Emerson Burton, (kosketinsoittimet) * Lari Takala (rummut) == Julkaisut == * Helmi Mercury 558875-2 (cd) (1999) ==Aiheesta muualla== * Cosmos Tango
Victoriankonnamonni

Victoriankonnamonni (Xenoclarias eupogon) on äärimmäisen uhanalainen kalalaji, joka on sukunsa ainoa laji. Se elää vain Kenian Victoriajärven syvissä vesissä. Se on saattanut kuolla sukupuuttoon, ja viimeisin havainto lajista on vuodelta 1997. Kannan huonon tilan ovat aiheuttaneet vierasperäinen niilinahven (Lates niloticus), joka saalistaa ja syrjäyttää victoriankonnamonnia, Victoriajärven rehevöityminen ja mahdollisesti liikakalastus. == Ulkonäkö ja koko == Victoriankonnamonni kasvaa noin 20 cm pitkäksi. == Lähteet == Luokka:Ankeriasmonnit Luokka:Uhanalaiset kalat Luokka:Äärimmäisen uhanalaiset lajit
Kiiskilä (Viipurin mlk)

Kiiskilä oli kylä Viipurin maalaiskunnassa Suomen Neuvostoliitolle luovuttamalla aleella. Nykyisin Kiiskilän alue kuuluu Venäjän Leningradin alueen Viipurin piiriin, mutta alueella ei ole asutusta. Kiiskilä sijaitsi Viipurin maalaiskunnan länsiosassa Vahvialan vastaisella rajalla. Sen naapurikyliä olivat Viipurin maalaiskunnan alueella Vahvaniemi, Piispansaari, Porkansaari ja Ahokas. Kylässä sijaitsee Kiiskilän kartano. == Asutus == Kiiskilä sijaitsi Viipurin maalaiskunnan länsirajalla Viipurinlahden rannalla. Kylän pohjoisosan kautta kulki valtatie 7. Vuonna 1937 Kiiskilässä oli 49 asukasta. Kiiskilän koulupiiriin kuuluvissa pikkukylissä oli asukkaita samana vuonna seuraavanlaisesti: Kärki 38, Lahti 23, Vahvaniemi 6 ja Mälkki 62 asukasta.Lakio 1982, s. 264–265. Kiiskilässä oli kansakoulu ja Viipurin Osuusliikkeen myymälä.Kuujo 1982, s. 333. Kylässä toimi nuorisoseuraKuujo 1982, s. 387. ja marttayhdistys (per. 1934).Lakio 1982, s. 295. Vuonna 1937 Kiiskilässä oli 622 ha metsää, 83 ha peltoa ja 25 ha niittyä.Lakio 1982, s. 269 ja 273. == Kansakoulu == Kiiskilän kansakoulupiiri käsitti Kiiskilän lisäksi Ahokkaan, Haan, Kärjen, Lahden, Mälkin, Porkansaaren, Rasalahden ja Vahvaniemen kylät sekä osia Hapenensaaren kylästä.Kuujo 1982, s. 377. Vuonna 1939 Kiiskilän kansakoulussa oli 3 opettajaa ja 87 oppilasta.Kuujo 1982, s. 375. == Historia == Talvisodan aikana Kiiskilän asukkaat evakuoitiin muualle Suomeen. Moskovan rauhassa Viipurin maalaiskunta Kiiskilä mukaan lukien siirtyi Neuvostoliitolle. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944. == Lähteet == * === Viitteet === Luokka:Viipurin maalaiskunnan kylät
Kärki

Kärki voi tarkoittaa seuraavia: * kärki, geometriassa kappaleen osa * kärki, heraldinen airutkuvion sukuinen tunnus == Paikannimi == * Kärki, kaupunginosa Seinäjoella Suomessa * Kärki, kylä entisessä Viipurin maalaiskunnassa Suomen Neuvostoliitolle luovuttamalla alueella Venäjällä == Sukunimi == * Anna Kärki (1863–1934), näytelmäkirjailija ja pakinoitsija * Arttu Kärki (s. 2004), jääkiekkoilija * Ester Kärki (1883–1952), ruustinna ja lähetyssaarnaaja * Frans Kärki (1884–1965), rovasti ja kansanedustaja * Helvi Kärki (1906–2017), yksi pitkäikäisimmistä suomalaisista, kuollessaan 110-vuotias *Ilmari Kärki (taiteilijanimi Ibe, s. 1999), rap-artisti * Jarno Kärki (s. 1994), jääkiekkoilija * Katja Kärki (s. 1985), kirjailija * Kristina Jakobsson-Kärki (s. 1942), vaatesuunnittelija * Lauri Kärki (n. 1685–1726 tai 1727), soturi, sissijoukkojen päällikkö isonvihan aikana * Maarit Leskelä-Kärki (s. 1973), suomalainen kulttuurihistorioitsija, professori * Manu Kärki (s. 1947), tietokirjailija ja kotiseuduntutkija, kotiseutuneuvos * Niilo Kärki (1897–1931), Akateemisen Karjala-Seuran puheenjohtaja ja pääideologi, Ylioppilaslehden päätoimittaja * Niilo Kärki (1921–2010), Oulun yliopiston farmakologian professori * Onni Kärki (s. 2003), amerikkalaisen jalkapallon pelaaja * Otto Kärki (s. 1971), pituushyppääjä * Timur Kärki (s. 1971), diplomi-insinööri, yrittäjä ja yritysjohtaja * Toivo Kärki (1915–1992), säveltäjä, sovittaja ja muusikko, Frans Kärjen poika * Tuomas Kärki, verkkofootbag-pelaaja Luokka:Luettelot henkilöistä sukunimen mukaan
Mälkki

Mälkki tarkoittaa seuraavia: *Mälkki, kylä entisessä Viipurin maalaiskunnassa ==Sukunimi== * Heikki Mälkki, (1924–2021), juristi, Helsingin hovioikeuden presidentti * Pentti Mälkki, (s. 1940), Merentutkimusalaitoksen ylijohtaja, professori, Heikki Mälkin veli * Susanna Mälkki, (s. 1969), kapellimestari ja sellisti, Pentti Mälkin tytär * Yrjö Mälkki, (s. 1926), professori, elintarvikekemisti, Heikki Mälkin veli Luokka:Luettelot henkilöistä sukunimen mukaan
Kurenalan koulu

Kurenalan koulu oli Pudasjärven keskustaajamassa Kurenalla sijainnut peruskoulu, jossa opiskelivat keskustassa asuvat esikoululaiset sekä 1–6 luokkalaiset. Koulurakennus valmistui vuonna 1956. Kunnassa siirryttiin peruskouluun vuonna 1972. Koulu lakkautettiin vuonna 2016 Pudasjärven hirsikampuksen avauduttua. Koulurakennusta alettiin purkaa syksyllä 2018. Työn edetessä koulusta paljastui suuri määrä asbestia, mikä on hidastanut purkamistöitä. Lisäksi ensimmäisenä purkutyön aloittanut yritys jätti talousvaikeuksien vuoksi purkutyön kesken, jolloin purkutöitä pääsi jatkamaan toinen yritys. Samalla tontilla missä koulurakennus oli sijaitsee nykyään vuonna 2021 avattu monitoimitalo Hyvän olon keskus Pirtti. ==Rakennukset== Vuonna 1956 valmistunut tiilirunkoinen Kurenalan koulu sijaitsi Kuusamontien (valtatie 20) ja Jukolantien–Rimmintien risteyksessä. Koulun yhteydessä on pallokenttä. U-muotoinen koulurakennus muodostuu kahdesta kolmikerroksisesta siivestä ja matalammasta siivestä, jossa on yhdistetty juhla- ja liikuntasali. Lisäksi tontilla on opettajien asuinkerrostalo, jossa asui parhaimmillaan kaksitoista perhettä, yhteensä yli kolmekymmentä henkeä. ==Lähteet== Luokka:Suomen peruskoulut Luokka:Pudasjärven oppilaitokset Luokka:Kurenalus Luokka:Entiset suomalaiset oppilaitokset
Aggregointi

Aggregointi on tilastotieteessä pienemmille havaintoyksiköille laskettujen tunnuslukujen yhdistämistä tai summaamista laajempien havaintoyksiköiden tasolle. Aggregaattisuureita tarkastellaan etenkin makrotaloustieteessä. Esimerkiksi inflaation laskemiseksi muodostetaan hintaindeksi, jossa aggregoidaan yksittäisten hyödykkeiden hinnat koko kansantalouden tasolle. Samoin esimerkiksi tuotetut aineelliset ja aineettomat hyödykkeet aggregoituvat mm. bruttokansantuotteeksi, palvelutasoksi sekä uusiksi työpaikoiksi ja hyvinvoinnin lisäykseksi. Luokka:Ekonometria Luokka:Makrotaloustiede
Killer Croc

Killer Croc (joskus suomennettuna Tappajakroko) on DC Comicsin sarjakuvamaailmassa esiintyvä fiktiivinen rikollinen ja sarjakuvasankari Batmanin verivihollinen. Hahmo esiintyi ensi kerran Batman-sarjakuvalehden numerossa 357 maaliskuussa 1983. Hahmon ovat luoneet Gerry Conway ja Don Newton. Hahmoa on tavattu Batmanin maailmassa harvoin, ja hahmon viimeisin esiintyminen on Warner Brosin elokuvassa Suicide Squad vuonna 2016. == Historia == Killer Croc, oikealta nimeltään Waylon Jones syntyi Floridan slummialueella. Hänellä oli perinnöllinen sairaus, jonka vuoksi Waylonilla on suomuinen iho ja matelijan tapainen ulkonäkö. Häntä kiusattiin jo pienestä lähtien koulussa ja kotona, jonka seurauksena Waylon ryhtyi rikolliseksi. Hän vietti murrosikänsä nuorisovankilassa. Päästyään pois vankilasta, Waylon sai töitä karnevaalin sivunäytöksestä, jossa hän sai taiteilijanimekseen "Killer Croc." Jätettyään karnevaalin Waylon katosi julkisuudesta jälleen rikollisten alamaailmaan, jossa hän pääsi kaikkien tietoisuuteen, kun hän kiristi Mustekala-nimistä rikollista. Mustekala yritti koota Gothamin rikolliset yhteen, mutta Waylon ehti tappaa hänet ja otti lopullisesti uudeksi nimekseen Killer Croc. Suomessa tämä tarina sai huipennuksensa Teräsmies-lehden numerossa 4/1984, jossa Crocia käsittelevä Batman-tarina julkaistiin lehden jatkosarjana nimellä "Kuristava ote". Alunperin Killer Crocin sanottiin olleen vastuussa Jason Toddin vanhempien kuolemasta, mutta myöhemmissä tarinoissa tämä muutettiin siten, että Kaksinaama oli oikea syyllinen. === Henkilötiedot === *Nimi: Waylon Jones *Toimipaikka: Gotham City *Ammatti: Rikollinen *Siviilisääty: Naimaton *Hiuksien väri: Ei ole *Silmien väri: Punainen == Voimat == Mutaation seurauksena hänellä on matelijan kyvyt ja yli-inhimilliset voimat, nopeus, ketteryys, kestävyys ja sisu. ==Muissa medioissa== ===Videopelit=== *Killer Croc esiintyy vuonna 2010 DC Universe Online -pelissä, jossa se ei ole pelattavana hahmona. *Killer Croc on pelattava hahmo pelissä: Lego Batman: The Video Game *Killer Croc esiintyy pomovastuksena 2009 vuonna julkaistussa pelissä, Batman: Arkham Asylum *Killer Croc tekee cameon pelissä Batman: Arkham City. *Killer Croc esiintyy pomovastuksena vuonna 2013 julkaistussa pelissä Batman: Arkham Origins == Killer Crocia näytelleet == *Aron Kincaid (Batman 1992) *Brooks Gardner (The New Batman Adventures 1998) *Ron Perlman (Batman 2005) *Adewale Akinnuoye-Agbaje (Suicide Squad 2016) *Heidi Ben esittää naispuolista Killer Crocia sarjan Batwoman jaksossa "Loose Tooth". Luokka:Batmanin vastustajat Luokka:DC-universumin superroistot Luokka:Kuvitteelliset kannibaalit Luokka:Kuvitteelliset sarjamurhaajat Luokka:Kuvitteelliset mielisairaat
Ertholmene

Ertholmene on pieni Tanskalle kuuluva linnoitettu saariryhmä Bornholmin koillispuolella Itämeressä. Ryhmän pääsaaret ovat Christiansø, Frederiksø ja Græsholm. Näistä kaksi ensimmäistä ovat asuttuja, Græsholm puolestaan on rauhoitettu lintujensuojelualue. Saariryhmä tunnetaan myös suurimman saarensa, Christiansøn nimellä. Saari on suoraan Tanskan puolustusministeriön alaisuudessa, eikä kuulu mihinkään kuntaan. Lisäksi saariryhmään kuuluu useita pienempiä luotoja, tunnetuimpana Tanskan itäisin piste, Østerskær. == Aiheesta muualla == Christiansø:n kotisivu Luokka:Tanskan saaret Luokka:Itämeren saaret
Toonstruck

Toonstruck on Burst Studiosin kehittämä ja Virgin Interactiven julkaisema seikkailupeli. Peli on julkaistu vuonna MS-DOSille. Pelissä Christopher Lloydin esittämä animaattori Drew Blanc ajautuu omaan piirrosmaailmaansa. Peli yhdistää videokuvaa (FMV) ja animoitua ympäristöä. == Juoni == Drew Blanc on Fluffy Fluffy Bun Bun Show -animaatiosarjan alkuperäinen luoja ja animaattori. Sarja on saavuttanut suuren suosion, mutta siinä esiintyvät söpöt, puhuvat jänishahmot ällöttävät häntä. Blancin itsensä arvostama luomus, Flux Wildly, sarkastinen ja näsäviisas purppura olento, ei ole hänen yrityksistään huolimatta saanut omaa ohjelmaansa. Blancin pomo, Sam Schmaltz, antaa hänelle tehtävän kehittää yhtiön menestyssarjaan uuden hahmon seuraavaan aamuun mennessä. Masentunut ja äkillisestä luovuuskatkosta kärsivä taiteilija kuitenkin nukahtaa pian työnsä ääreen. Hän herää varhain aamulla ja huomaa televisionsa olevan päällä, ja Fluffy Fluffy Bun Bun Show:n alkavan. Yhtäkkiä Blanc siirtyy kaksiulotteiseen piirrosmaailmaan, jossa asustavat hänen omat luomuksensa. Pian hän tapaa sekä Flux Wildlyn että Fluffyn ja huomaa, että kuvitteellinen paratiisi on turmeltumassa, ja sen aiheuttaa uusi ilkeä hahmo, joka käyttää aseenaan sädettä, joka muuttaa sekä lempeän lapsekkaat maisemat että piirroshahmot synkiksi, vääristyneiksi ja aikuismaisiksi versioiksi itsestään. Blanc saa yhdessä Fluxin kanssa tehtäväkseen etsiä ja pysäyttää ilkimyksen ja palauttaa rauhan ja harmonian maahan. Vastineeksi hän saa turvallisen paluumatkan takaisin omaan maailmaansa. == Pelaaminen == Toonstruck käyttää minimalistista osoita-ja-klikkaa () -käyttöliittymää, missä ainoa jatkuvasti näkyvä käyttöliittymäelementti on "pohjaton säkki" (), jossa säilytetään pelaajan keräämiä esineitä. Osoittimen ikoni vaihtuu kohteesta riippuen valkoisesta hansikkaasta nuoleen. == Jatko-osa == Pelin julkaisuversio sisältää vain puolet alun perin suunnitellusta materiaalista. Juuri ennen betaversion julkaisua peli puolitettiin. Ylijääneestä materiaalista suunniteltiin pelille jatko-osaa, jota ei kuitenkaan koskaan julkaistu. Joitakin käyttämättömiä taustoja, animaatioita ja kuvia alkuperäisestä pelistä on nähtävillä peliä tehneen animaattorin kotisivuilla.http://www.lauraj.net/portfolio/GameArt/Toonstruck/Toonstruck.htm == Rooleissa == == Lähteet == == Aiheesta muualla == * * Luokka:DOS-pelit Luokka:Seikkailupelit Luokka:Vuoden 1996 videopelit
Chuck Close

Chuck Close (alun perin Charles Thomas Close, 5. heinäkuuta 1940 Monroe Washington – 19. elokuuta 2021 Oceanside New York) oli yhdysvaltalainen taidemaalari ja valokuvaaja. Hän oli tunnetuimpia fotorealismin edustajia. Suurin osa Closen töistä on valtavia muotokuvamaalauksia, jotka perustuvat valokuviin. Close maalasi muotokuvia useista kuuluisuuksista, kuten Philip Glassista ja Kate Mossista. Charles Close syntyi Washington Monroessa 1940. Hänen äitinsä oli pianisti ja hänen isänsä putkimies. Isä kuoli, kun Charles oli 11-vuotias. Charles ei dysleksian takia pärjännyt koulussa, mutta hän piti maalaamisesta jo nuorena. Hän pääsikin opiskelemaan Yalen yliopistoon kuvataiteita ja valmistui maisteriksi vuonna 1964. Samaan aikaan valmistuivat muun muassa Richard Serra ja Jennifer Bartlett. Close oli tunnettu valtavankokoisista, fotorealistisista omakuvista. Niistä ensimmäinen oli mustavalkoinen vuonna 1968 julkaistu Big Self-Portrait. Siinä taiteilija katsoo kohti ”kameraa” hiukset kampaamattomina. Hänellä on paksusankaiset silmälasit, ja palava tupakka roikkuu huulien välistä. Closen tyyli kuitenkin hieman muuttui ajan myötä, ja 1970-luvulla hän alkoi käyttää värejä ja siirtyi tiukasta fotorealismista hieman vapaamuotoisempaan tyyliin. Close halvaantui vuonna 1988 kaulasta alaspäin etumaisen selkäydinvaltimon tukkiuduttua, mutta hän oppi maalaamaan uudestaan kuukausien kuntoutuksen jälkeen. Hän keksi, että pystyisi työskentelemään vyöttämällä sudin kiinni ranteeseensa. Close sai tunnustusta myös loppuvaiheen töistänsä, ja hän maalasi muun muassa Lou Reedin ja Bill Clintonin muotokuvat. Close toteutti pikkutarkat työnsä ruudukon avulla. Hän piirsi valokuvan päälle ruudukon ja teki saman ruudukon kankaalle. Sen jälkeen hän kopioi valokuvan maalaukseksi ruutu kerrallaan. Hän oli Yhdysvaltain taiteiden ja kirjallisuuden akatemian jäsen vuodesta 1992, ja hänelle myönnettiin vuonna 2000 National Medal of Arts. Closella diagnosoitiin vuonna 2013 Alzheimerin tauti ja kaksi vuotta myöhemmin frontotemporaalinen dementia. Hän kuoli elokuussa 2021 sydämen vajaatoimintaan oceansidelaisessa sairaalassa. == Lähteet == Luokka:Yhdysvaltalaiset taidemaalarit Luokka:Neliraajahalvaantuneet henkilöt Luokka:Vuonna 1940 syntyneet Luokka:Vuonna 2021 kuolleet
Antti Seppä

Antti Seppä (s. 21. maaliskuuta 1947 Seinäjoki) on suomalainen näyttelijä. Hän on näytellyt muun muassa televisiosarjoissa Reinikainen (1982–1983), Autovaras (1991), Pelastajat (1998) sekä Salatut elämät (2016–2017). ==Ura== Seppä valmistui Suomen Teatterikoulusta 1970. Hän on ollut kiinnitettynä Seinäjoen kaupunginteatterissa 1970–1973, Hämeenlinnan kaupunginteatterissa 1973–1975 ja 1975–2010 eläkkeelle jäämiseensä saakka Tampereen Työväen Teatterissa. Sepän rooleja ovat muun muassa Täällä Pohjantähden alla III:n Akselin rooli (1977), Uutterassa aisankannattajassa Brunon rooli (1977, näytelmissä Viime kesänä Shamaninovin roolin (1977) ja Sirkuspelle Hermanni Sirkustarkastajan roolin (1982). Hän on tehnyt myös musiikkiteatteria, ajankohtaista draamaa ja klassikoita. Seppä on vieraillut muun muassa Pyynikin Kesäteatterissa, Seinäjoen kesäteatterissa ja Ilmajoen Musiikkijuhlilla. Hän on myös tehnyt televisiotöitä, kuten komediasarjassa Reinikainen konstaapeli Katajan roolin ja MTV3:n saippuasarjassa Salatut elämät, jossa hän esitti Gunnar Mustavaaraa keväästä 2016 vuoden 2017 marraskuuhun, jolloin ilmoitti jäävänsä eläkkeelle. Seppä on näytellyt myös draamasarjassa Pelastajat "Äiteetä". Seppä jäi eläkkeelle vuonna 2017.Hän on Salkkareiden uusi näyttelijä – Gunnarin alkuperäisnäyttelijä poistuu sarjasta == Filmografia == Vuosi Elokuva / Televisiosarja Rooli 1970 Rilleriusten taru Ykä 1970 Toimittaja Risto 1973 Miniä Erkki 1975 Oi kallis kaupunki Pankinjohtaja 1976 Rintamäkeläiset Lääkäri 1976 Pruuno Karppisen sota ja rauha 1978 Tankki täyteen Asiakas 1979 Meidän lapset Opettaja 1979 Ihmemies Pertti 1982 Sirkuspelle Hermanni Sirkustarkastaja 1982–1983 Reinikainen Vanhempi konstaapeli Kataja 1983 Suomalaisia tähtihetkiä 1983 Juhannustanssit Pekka 1983 Kuka uskoo haikaraa Tarmo 1988 Pohjanmaa Valtion mies 1988 Rikos aamulla poliisi 1989 Pieni ihmissydän 1990 Elämän rouva, rouva Glad Sähkömies 1991 Pakanamaan kartta näyttelijä, viimeinen ihminen 1991 Autovaras Salomaa 1993–1994 Hyvien ihmisten kylä Lauri Kaatikko 1993 Huomenna on paremmin Tyylikoordinaattori 1998 Pelastajat "Äitee" 2000 Lakeuden kutsu Jalasjärvi 2000 Tuttu juttu show oma itsensä 2001 Rentun ruusu Poliisi 2003 Hovimäki John William 2004 Seinänaapurit 2008 Tankista Reinikaiseen oma itsensä 2009, 2011 Pirunpelto Poliisipäällikkö Oksa 2010 Muutos mieltä johtaa 2012 Uusi päivä Juristi Haapalainen 2016–2017 Salatut elämät Gunnar Mustavaara 2020 Back to Graceland Kalevi 2020 Pihlajasatu Uolevi Axelsson ==Lähteet== ==Aiheesta muualla== * * *Kirjatyö Luokka:Suomalaiset näyttelijät Luokka:Vuonna 1947 syntyneet Luokka:Elävät henkilöt
Exile on Coldharbour Lane

Exile on Coldharbour Lane on brittiläisen acid house-, blues-, country- ja gospelyhtye Alabama 3:n debyyttialbumi, joka julkaistiin 11. marraskuuta 1997. Albumin kappaleista ”Ain’t Goin’ To Goa”, ”Woke Up This Morning”, ”Speed of the Sound of Loneliness” ja ”Converted” julkaistiin singleinä. ”Woke Up This Morning” tuli tunnetuksi HBO:n suositun Sopranos-draamasarjan tunnusmusiikkina. == Kappaleet == # # # # # # # # # # # # Luokka:Vuoden 1997 esikoisalbumit Luokka:Alabama 3:n albumit
Sijaisperhe

Sijaisperheeksi kutsutaan perhehoitoa tarjoavaa perhettä, johon on lastensuojelullisista syistä sijoitettu perheeseen juridisesti kuulumaton lapsi. Sijaisperhe toimii hoitoa ja huolenpitoa tarvitsevan lapsen kasvu- ja elinympäristönä lapsen biologisen perheen sijaan. Sijaishuoltoon päädytään, jos biologiset vanhemmat eivät kykene huolehtimaan lapsestaan riittävällä tasolla. Myös biologiset vanhemmat voivat toivoa lapsen sijoitusta halunaan tarjota lapselle mahdollisuus nykyistä parempaan kasvuympäristöön. Lapselle tarjotaan mahdollisuus tavata biologisia vanhempiaan sijaisperheessä asuessa. Sijaisperheen vanhempia koulutetaan järjestämällä heille muun muassa koulutuspäiviä. He myös käyvät asiakaspalavereissa lasten biologisten vanhempien ja lapsen oman sosiaalityöntekijän kanssa. Myös viime käden vastuu ja päätösvalta lapsen hoitoon ja huolenpitoon liittyvissä asioista on lapsen sosiaalityöntekijällä. Lapsi voidaan sijoittaa sijaisperheeseen 18- tai 21-vuotiaaksi asti. Tämän jälkeen hän on muiden täysi-ikäisten tavoin vapaa muuttamaan itsenäiseen asumiseen. Luokka:Lastensuojelu Luokka:Perhepolitiikka Luokka:Seulonnan keskeiset artikkelit
Siipipuukasvit

Siipipuukasvit eli dipterokarpuskasvit (Dipterocarpaceae) on Malvales-lahkoon kuuluva heimo, jossa on 580–680 tropiikissa kasvavaa sademetsien puulajia. Monet lajeista ovat korkeita puita, joiden latvat ovat 40–70 metrissä. Suurimmat yksilöt ovat jopa 85 metriä korkeita. Heimon lajit ovat merkittäviä puutavarakaupassa. Lajeja tavataan kaikkialla trooppisilla alueilla: Etelä- Amerikassa, Afrikassa, Seychelleillä, Intiassa, Indokiinassa ja Malesiassa. Yleisimmillään siipipuukasveja löytyy Malesian länsiosista. Jotkut lajit ovat nykyään uhanalaisia liika- ja laittomien hakkuiden takia. Puista saadaan puutavaran lisäksi aromaattisia öljyjä, palsamia, pihkaa ja ne ovat vanerin raaka-ainetta. == Kuvaus == Heimon lajit ovat puita. Ne ovat yleensä ainavihantia, harvoin kausivihantia. Lehdet ovat yksinkertaisia ja asettuneet vuorottaisesti. Lehtien laita on ehyt tai nyhälaitainen. Kukat ovat vaihtelevankokoisissa kukinnoissa. Ne ovat kaksineuvoisia ja säteittäin symmetrisiä. Terälehtiä on viisi. Kukat ovat usein voimakkaasti tuoksuvia. Hedelmä on pähkylä tai kota. == Suvut ja luokitus == Siipipuukasvien heimo on jaettu kolmeen alaheimoon ja 17 sukuun: *Monotoideae: 3 sukua ja 30 lajia Afrikasta ja Amazonian alueelta Kolumbiasta. **Marquesia – markiisipuut **Monotes **Pseudomonotes *Pakaraimoideae: 1 laji (Pakaraimaea roraimae) Guyanan ylängön alueelta. **Pakaraimaea *Dipterocarpoideae: 13 sukua ja 470–650 lajia. Levinnyt suurelle alueelle Seychelleiltä Uuteen-Guineaan. **Anisoptera – mersawat **Cotylelobium **Dipterocarpus – siipipuut **Dryobalanops **Hopea **Neobalanocarpus **Parashorea **Shorea – merantipuut **Stemonoporus **Upuna **Vateria **Vateriopsis **Vatica == Kuvia == Image:Gardenology.org-IMG_7060_qsbg11mar.jpg|Siipipuulaji Dipterocarpus costatus Image:Acharya_Jagadish_Chandra_Bose_Indian_Botanic_Garden_- _Howrah_2011-01-08_9797.JPG|Intianmerantipuu (Shorea robusta) Image:Upuna_borneensis.JPG|Upuna borneensis == Lähteet == * Luokka:Kasviheimot
La Peste

La Peste on brittiläisen acid house-, blues-, country- ja gospelyhtye Alabama 3:n toinen studioalbumi, joka julkaistiin 24. lokakuuta 2000. Albumin kappaleista "Mansion on the Hill" ja "Wade Into The Water" julkaistiin singlet vuonna 2001. == Kappaleet == # # # # # # # # # # # * Lisäkappale (rajoitetun julkaisun mukana) # Luokka:Vuoden 2000 albumit Luokka:Alabama 3:n albumit
Järjestelmäarkkitehtuuri

Järjestelmäarkkitehtuuri on järjestelmän suunnittelutapa, joka tukee rakenteellisten ominaisuuksien ymmärtämistä. Erityisesti sillä voidaan tarkoittaa: * teollisuusjärjestelmän arkkitehtuuria (termin alkuperäinen merkitys) * IT-järjestelmän arkkitehtuuria * organisaatiota * yritysarkkitehtuuria * projektia == Lähteet == == Aiheesta muualla == * System Architecture * Systems Engineering Guide Luokka:Tietojärjestelmät
Mikko Yrjönsuuri

Mikko Yrjönsuuri (s. 1. helmikuuta 1964 Helsinki) on Jyväskylän yliopiston teoreettisen filosofian professori. Hän väitteli tohtoriksi Helsingin yliopistosta vuonna 1994. Aiemmin Yrjönsuuri on opettanut Uppsalan yliopistossa sekä Helsingin yliopistossa. Yrjönsuuri on käsitellyt teoksissaan tietoteoriaa, keskiaikaista logiikkaa sekä mielenfilosofiaa. Hän on johtanut René Descartesin teosten suomennostyöryhmää. Mikko Yrjönsuuren isä oli kouluhallituksen ylijohtaja Yrjö Yrjönsuuri. == Teoksia == * Obligationes: 14th Century Logic of Disputational Duties. Acta Philosophica Fennica 55 (1994) * * * * Norms and Modes of Thinking in Descartes. Acta Philosophica Fennica 64 (yhdessä Tuomo Ahon kanssa) (1999) * Medieval Formal Logic: Consequences, obligations and insolubles. New Synthese Historical Library 49 (2001) * * * * == Lähteet == == Aiheesta muualla == * Mikko Yrjönsuuri, Jyväskylän yliopisto. * Mikko Yrjönsuuri, Mielen historian tutkimusyksikkö, Helsingin yliopisto. Luokka:Suomalaiset filosofit Luokka:Jyväskylän yliopiston professorit Luokka:Vuonna 1964 syntyneet Luokka:Elävät henkilöt Luokka:Suomalaiset professorit
Magdeburgin puolipallot

Magdeburgin puolipallot on fysikaalinen koe, jonka saksalainen fyysikko Otto von Guericke kehitti vuonna 1650 osoittaakseen, että luonnossa on mahdollista luoda tyhjiö, ja osoittaakseen ilmanpaineen voimakkuuden. Kokeessa kaksi kuparista puolipalloa liitettiin tiiviisti vastakkain, ja syntyneestä pallosta imettiin ilma pois. Tätä varten von Guericke kehitti maailman ensimmäisen tyhjiöpumpun. Pallon halkaisija oli noin 37 cm (1,2 jalkaa).WSOY Iso tietosanakirja 6, s. 47, WSOY 1997 ISBN 951-0-20163-4 (Tämän lähteen mukaan koe tehtiin 1663 ja hevosia oli 16.) Kuuluisin koe järjestettiin 8. toukokuuta 1654, jolloin paikalla oli muun muassa Saksan keisari Ferdinand III. Kokeessa 16 hevosta yritti turhaan vetää puolipalloja erilleen. Myöhemmin von Guericke toisti kokeen muun muassa Saksan valtiopäiville ja Ferdinand III:lle, jolloin 30 hevosta epäonnistui puolipallojen erottamisessa. Vuonna 1656 hän toisti kokeen kotikaupungissaan Magdeburgissa, jonka pormestari hän oli. Tässä kokeessa käytettiin jälleen 16 hevosta. Alkuperäisiä puolipalloja säilytetään Saksalaisessa museossa Münchenissä, ja niistä on tehty pienempiä kopioita fysiikan opetusta varten. Suomessa Magdeburgin puolipallot ovat nähtävissä esimerkiksi sekä Jyväskylän yliopiston tiedemuseon näyttelykeskus Soihdussa että Helsingin yliopistomuseossa. == Lähteet == == Aiheesta muualla == *Magdeburg Hemispheres Kenyon College *Fysiikan kabinetti Helsingin yliopistomuseo Arppeanum Luokka:Termodynamiikka Luokka:Magdeburgin historia
Vuyisile Mini

Vuyisile Mini (1920 Port Elizabeth − 6. marraskuuta 1964 Pretorian keskusvankila) oli eteläafrikkalainen apartheidin vastustaja, ammattiyhdistysaktivisti, laulaja, lauluntekijä ja Umkhonto we Sizwen jäsen, joka oli yksi ensimmäisistä teloitetuista ANC:n jäsenistä. Minin isä oli Port Elizabethin sataman satamatyöläinen, joka oli ammattiyhdistysaktivisti. Minin suoritettua peruskoulun hän siirtyi työelämään ja toimi pian täysipäiväisesti ammattiyhdistysliikkeessä organisoijana ja johtajana. Hän sai SACTU:lta tehtäväksi metallisteollisuuden työläisten ammattiliiton organisoimisen ja toimi pian Metallityökäisten liiton sihteerinä. Hän perusti myös Stephen Tobian kanssa Afrikkalaisten rakennustyöläisten ja Port Elizabethin satamatyöläisten liiton. Vuonna 1951 Mini liittyi ANC:n jäseneksi ja vangittiin vuonna 1952 yhdessä Govan Mbekin kanssa osallisuudesta ANC:n vastarintakampanjaan, kun hän tarkoituksellisesti nousi vain valkoisille tarkoitettuun junaan. Vapauduttuaan vankilasta Mini nousi nopeasti ANC:n hierarkiassa ja valittiin pian Kapmaan ANC:n osaston sihteeriksi. Vuonna 1956 Mini oli yhtenä syytettynä suuressa maanpetosoikeudenkäynnissä, mutta vapautettiin todisteiden puutteen vuoksi. Vuonna 1960 hänet valittiin SACTU:n Itä-Kapin osaston sihteeriksi. Mini oli ensimmäisten Umkhonto we Sizween liittyneiden aktivistien joukossa vuonna 1961 ja hänestä tuli Itä-Kapin komentoryhmän jäsen. 10. maaliskuuta 1963 hänet pidätettiin, asetettiin syytteeseen 17:stä šabotaasista ja muista poliittisista rikoksista ja tuomittiin maaliskuussa 1963 kuolemaan huolimatta kansainvälisistä protesteista ja muun muassa YK:n pääsihteeri U Thantin vetoomuksesta. Hänet teloitettiin hirttämällä 6. marraskuuta 1964. Vuyisile Mini oli myös lahjakas näyttelijä, runoilija ja laulaja, joka muistetaan useista säveltämistään vapautuslauluista, joista tunnetuin on Pasopa nansi 'ndondemnyama we Verwoerd (), jota hän lauloi myös vankilassa ennen teloitustaan. == Lähteet == Luokka:Eteläafrikkalaiset poliitikot Luokka:Eteläafrikkalaiset laulajat Luokka:Apartheidinvastaiset aktivistit Luokka:Eteläafrikkalaiset lauluntekijät
Jouko Saksio

Jouko Saksio (s. 1964) on oululainen runoilija ja vapaa-ajattelija. Hän sai julkisuutta 1980-luvulla totaalikieltäytyjänä, joka joutui vankilaan ja jonka tasavallan presidentti Mauno Koivisto armahti helmikuussa 1987. Saksio voitti lavarunouden Suomen mestaruuden vuonna 2006 ja vuonna 2007. Hän edusti Suomea lajin ensimmäisissä maailmanmestaruuskilpailuissa Pariisissa kesäkuussa 2007, jolloin hän selvisi semifinaaliin saakka.COPPA DEL MONDO DI SLAM 2007 Saksio toimii Oulun Vapaa-ajattelijat ry:n puheenjohtajana. Hän toimii myös juhlapuhujana uskonnottomissa juhlissa kuten hautajaisissa.Saattohetki on kaunis ilman siunaustakin - Kaleva, 24.2.2008 == Lähteet == == Aiheesta muualla == * YLE:n "K-reppu" 11.9.2007 * Jouko Saksion runoäänitteitä * http://www.voima.fi/content/view/full/617?PHPSESSID= * http://www.oyy.fi/fileadmin/Ylkkari/nettitaitto_3-2005.pdf Luokka:Suomalaiset runoilijat Luokka:Vuonna 1964 syntyneet Luokka:Elävät henkilöt
Sovellusarkkitehtuuri

Sovellusarkkitehtuuri kuvaa yrityksen sovellusohjelmien kokonaisuutta yritysarkkitehtuurissa ja miten ne liittyvät toisiinsa yrityksen tai käyttäjien vaatimusten toteuttamisessa. Sovellusarkkitehtuuri kuvaa sovellusten toimintaa väliohjelmiston ja tietokantojen kanssa. Merkittävä sovellusarkkitehtuuri on palvelukeskeinen arkkitehtuuri (SOA), josta on kehittynyt mikropalveluarkkitehtuuri. == Lähteet == Luokka:Tietojärjestelmät
Integraatioarkkitehtuuri

Integraatioarkkitehtuuri kuvaa miten liiketoimintaa tukevien sovellusten joukko jakaa ja välittää tietoa toisilleen. Integraatioarkkitehtuuri kuvaa myös ne periaatteet, joilla sovelluksen liittymät muihin järjestelmiin tai sovelluksiin toteutetaan. Integraatioarkkitehtuuria määriteltäessä otetaan kantaa miten kokonaisuus integroidaan yhtenäisesti, ei vain yksittäisen liittymän integrointiin tapauskohtaisesti. Luokka:Tietojärjestelmätiede nl:Informatiearchitectuur
Forum Virium Helsinki

Forum Virium Helsinki on Helsingin kaupungin innovaatioyhtiö, joka kehittää tulevaisuuden kaupunkiratkaisuja yhteistyössä yritysten, tiedeyhteisön ja kaupunkilaisten kanssa. Yhtiön strateginen tavoite on tehdä Helsingistä maailman toimivin älykaupunki.https://rakennusmaailma.fi/helsingista-maailman- toimivin-alykaupunki/ Forum Virium Helsingin suurimpia saavutuksia ovat Helsingin kaupungin datan avaaminenhttps://www.hel.fi/helsinki/fi/kaupunki-ja- hallinto/tietoa-helsingista/avoin-tieto , Kalasataman älykaupunginosan kehityksen vauhdittaminenhttps://www.tekniikkatalous.fi/tekniikka/rakennus/helsingissa- bongattu-uusi-turistilaji-viime-vuosina-kasvanut-ilmio-6675474 ja itseohjautuvan liikenteen sekä robottibussien pilotointi Helsingissä. Helsingin kaupungin asukkaat osallistuvat palvelujen kehittämiseen. Esimerkiksi Kalasataman asukkaista kolmasosa on osallistunut alueen kokeiluihin, pilotteihin ja kehitystoimintaan. Forum Virium Helsinki on onnistunut lisäämään vajaakäyttöisten tilojen käyttöä Helsingissä älyratkaisuilla.https://www.hs.fi/kaupunki/art-2000005574074.htmlYhtiön ja Helsingin älykaupunkisaavutuksia on kehunut muun muassa The New York Times. Vuonna 2005 perustettu Forum Virium Helsinki on Helsingin kaupungin itsenäinen tytäryhtiö, jonka rahoituksesta noin kaksi kolmasosaa tulee Euroopan unionin hankkeista ja kolmasosa kaupungilta. Forum Virium Helsinki on voittoa tavoittelematon osakeyhtiö. Yhtiössä työskentelee hankkeiden määrästä riippuen tyypillisesti noin 60 asiantuntijaa. Forum Viriumin toimitusjohtaja on Mika Malin. Forum Virium Helsingin toiminta keskittyy käytännönläheisiin kehityshankkeisiin, joissa pilotoidaan ja kehitetään uusia ratkaisuja ja palveluinnovaatioita vastaamaan tulevaisuuden haasteisiin. Hankkeita toteutetaan seuraavissa ohjelmakokonaisuuksissa: Älyliikenne, älykaupunki ja esineiden internet & data. ==Lähteet== ==Aiheesta muualla== *Forum Virium Helsingin verkkosivut. Luokka:Liiketalous
Andreas Thuronius

Andreas Thuronius (alun perin Waenerus) (31. lokakuuta 1632 Hämeenkyrö – 8. elokuuta 1665, matkalla Tallinnaan) oli suomalainen luonnontutkija ja filosofi, joka toimi Turun akatemian logiikan ja metafysiikan sekä myöhemmin luonnonopin professorina. Thuronius toimi kreivi Pietari Brahen yksityissihteerinä vuonna 1655 ja akatemian rehtorina vuosina 1662–1663 ja 1663–1664. Thuronius oli naimisissa Sara Hansintytär Meissnerin kanssa vuodesta 1657. Thuronius havaitsi vuoden 1644 komeetan. Hän kirjoitti tähtitieteen oppikirjaa vuoden 1660 jälkeen. Se ei kuitenkaan koskaan valmistunut hänen varhaisen 32-vuotiaana tapahtuneen kuolemansa vuoksi. == Lähteet == == Kirjallisuutta == * Lounela, Jaakko: ”Andreas Thuronius ja logiikan opetuksen alku Turun akatemiassa”. Ajatus Fasc. XXXI, 1969. == Aiheesta muualla == * Andreas Thuroniuksen kirje kreivi Per Brahelle 6. toukokuuta 1665 Luokka:Suomalaiset filosofit Luokka:Turun akatemian professorit Luokka:Suomalaiset tähtitieteilijät Luokka:Vuonna 1632 syntyneet Luokka:Vuonna 1665 kuolleet Luokka:Suomalaiset professorit
The Devil’s Rejects

The Devil’s Rejects on vuonna 2005 ensi-iltansa saanut kauhuelokuva. Elokuvan ohjasi sekä käsikirjoitti Rob Zombie ja sen pääosissa ovat Bill Moseley, Sid Haig ja Sheri Moon. The Devil’s Rejects on jatko-osa vuoden 2003 elokuvalle House of 1000 Corpses. Elokuva kertoo sadistisesta Fireflyn perheestä jotka kutsuvat itseään nimellä ”Paholaisen hylkiöt”. Heillä on takanaan synkkä ja pitkä lista murhattuja ja poliisit ovat perheen perässä. Eräänä aamuna Fireflyt heräävät siihen kun poliisit ovat saartaneet heidän talonsa. Tästä alkaa armoton tulitaistelu ja Otis ja Baby pystyvät pakenemaan mutta äiti Firefly pidätetään. Tästä alkaa pakomatka ja pian mukaan lyöttäytyy myös Babyn isä Kapteeni Spaulding. == Rooleissa == == Aiheesta muualla == * Arvostelu: The Devil's Rejects (elitisti.net) Luokka:Rob Zombien ohjaamat elokuvat Luokka:Sarjamurhaajaelokuvat Luokka:Vuoden 2005 yhdysvaltalaiset elokuvat‎ Luokka:Yhdysvaltalaiset kauhuelokuvat
Vusi Mahlasela

Vusi Mahlasela (s. 1965 Pretoria, Etelä-Afrikka) on eteläafrikkalainen laulaja ja lauluntekijä, joka tunnetaan kotimaassaan lempinimellä The Voice ()."Vusi Mahlasela." Popular Artist Biographies. All Media Guide, 2006. Answers.com 13 Sep. 2007. http://www.answers.com/topic/vusi-mahlasela Mahlasela varttui kuunnellen ihmisten laulua isoäitinsä shebeenissä ja opiskeli itsenäisesti soittamaan kitaraa. Teini-ikäisenä hän aloitti omien laulujen säveltämisen ja sanoittamisen. Vuonna 1981 hän liittyi Ancestors of Africa -runoilijaryhmään ja Eteläafrikkalaisten kirjailijoiden kongressiin () vuonna 1988. Hänen musiikissaan on vaikutteita eteläafrikkalaisesta jazzmusiikista ja hän on ilmoittanut chileläisen Victor Jaran keskeisimmäksi vaikutteekseen. Mahlaselan esikoisalbumi When You Come Back (1992), joka oli omistettu eteläafrikkalaisille poliittisille pakolaisille, nosti hänet kuuluisuuteen myös Euroopassa ja Pohjois-Amerikassa. Vuonna 2002 Mahlasela esiintyi Lee Hirschin dokumentissa Amandla!: A Revolution in Four-Part Harmony, jossa esiteltiin musiikin roolia maan apartheidin vastaisessa taistelussa. ==Äänitykset== Nimi Julkaisuvuosi When You Come Back 1992 Wisdom of Forgiveness 1994 Silang Mabele 1997 Miyela Afrika 2000 Jungle of Questions, yhdessä Proud Peoples Bandin kanssa 2000 The Voice 2003 Guiding Star 2007 == Lähteet == Luokka:Eteläafrikkalaiset laulajat Luokka:Eteläafrikkalaiset lauluntekijät Luokka:Vuonna 1965 syntyneet Luokka:Elävät henkilöt
House of 1000 Corpses

House of 1000 Corpses on vuonna 2003 ensi-iltansa saanut yhdysvaltalainen kauhuelokuva, joka on rockmuusikkona tunnetun Rob Zombien esikoisohjaus. Elokuvan pääosia näyttelevät Bill Moseley, Sid Haig ja Sheri Moon Zombie. Elokuvan jatko-osa The Devil’s Rejects ilmestyi kaksi vuotta myöhemmin 2005, ja trilogian kolmas osa 3 From Hell vuonna 2019. Molemmat jatko-osat käsikirjoitti ja ohjasi Rob Zombie. Elokuva on juoneltaan suurelta osin perinteinen yhdysvaltalainen kauhuelokuva ja muistuttaakin paljon vuoden 1974 Texasin moottorisahamurhat -elokuvaa. Rob Zombie onkin sanonut, että House of 1000 Corpses on kunnianosoitus vanhoille yhdysvaltalaisille kauhuelokuville kuten Texasin moottorisahamurhille. Juoni keskittyy ryhmään teini-ikäisiä, jotka matkustavat ympäri maan kirjoittaakseen kirjan omituisista nähtävyyksistä. Kesken matkansa nuoret joutuvat psykoottisen Fireflyn perheen kidnappaamaksi, ja kiduttamaksi. == Juoni == Elokuva kertoo neljästä nuoresta, jotka ajelevat pitkin Texasia metsästäen erikoisia tienvarsinähtävyyksiä. Nuoret päätyvät paikalliselle huolto-asemalle, missä sijaitsee myös Kapteeni Spauldingin (Sid Haig) "The Museum of Monsters & Madmen" ("Hirviöiden ja mielipuolten museo"). Spauldingilta he saavat kuulla paikallisesta legendasta, Dr. Satanista. Nuoret kiinnostuvat Dr. Satanin tarinasta ja lähtevät heti matkaan kuultuaan, että aivan lähellä kasvaa puu, jonka luona Dr. Satan tapettiin. Etsiessään puuta he poimivat matkaansa liftarin (Sheri Moon Zombie). Kesken matkan auton rengas puhkeaa, mutta liftari kertoo asuvansa lähellä ja nuoret päättävät lähteä tämän matkaan. Päästyään perille he saavat tutustua liftarin perheeseen: Fireflyeihin, ”Paholaisen hylkiöihin”. == Näyttelijät == Luokka:Vuoden 2003 yhdysvaltalaiset elokuvat Luokka:Rob Zombien ohjaamat elokuvat Luokka:Slasher-elokuvat Luokka:Lionsgaten elokuvat
Kevättä ja syksyä -vuosikirjat

thumb|1800-luvulla tehty kopio Tang-dynastian aikaisesta Du Yun Kevättä ja syksyä -vuosikirjojen kommentaarista. Kevättä ja syksyä -vuosikirjat ovat Kiinan samannimisen kauden aikaiset aikakirjat, jotka kattavat noin 250 vuotta aikavälillä 722 eaa.–481 eaa. Vuosikirjat lasketaan yhdeksi kungfutselaisuuden viidestä klassikosta. Vuosikirjat ovat varhaisimmat säilyneet kiinalaiset tekstit, jotka on järjestetty vuosikirjoiksi. Useimmat tutkijat ovat yhtä mieltä siitä, että vuosikirjat perustuvat muinaisen Lu-valtion virallisiin aikakirjoihin tai ovat ne. Vuosikirjojen oletetaan olevan yhden ihmisen kokoamat, mutta hänen identiteettiään ei tunneta. Muun muassa Mengzi aikoinaan oletti, että Kungfutse itse kirjoitti tekstin, oletettavasti koska vuosikirjat loppuvat äkkinäisesti hieman ennen Kungfutsen kuolemaa. Siitä, että Kungfutse olisi koonnut tekstin, ei kuitenkaan ole mitään todisteita. Kevättä ja syksyä -vuosikirjat ovat teksteinä hyvin suppeita. Myöhemmin erityisesti taistelevien läänitysvaltioiden kaudella Kiinassa kirjoitettiin monia kommentoivia tekstejä selittämään ja laajentamaan niissä käsiteltyjä aiheita. Vuosikirjoissa käsitellään muutaman feodaalisen valtion diplomaattisia suhteita, liittoumia, sotilaallisia tapahtumia ja luonnonkatastrofeja. ==Aiheesta muualla== * Chinese Literature – Tietoa kevättä ja syksyä -vuosikirjoista. * Kirjoituksia kungfutselaisuudesta: Katkelmia teoksesta Xunzi ja muita kirjoituksia, jakso 13/19: Kevättä ja syksyä – Sinologit Riika-Leena Juntunen, Jyrki Kallio ja Eero Suoranta keskustelevat Kevättä ja syksyä -vuosikirjoista. == Lähteet == Luokka:Vuosikirjat Luokka:Kiinalaiset klassikot Luokka:Kiinan historia Luokka:Kronikat
Australian naisten jalkapallomaajoukkue

Australian naisten jalkapallomaajoukkue edustaa Australiaa naisten jalkapallon kansainvälisissä otteluissa. Australian naismaajoukkue on ollut mukana kolmissa olympialaisissa ja seitsemän kertaa MM-kilpailuissa. Vuosien 1995, 1999 ja 2003 MM-kisoissa sen pelit päättyivät alkulohkon jälkeen. Sydneyn 2000 olympialaisissa se sijoittui seitsemänneksi, Ateenan 2004 olympialaisissa viidenneksi ja Rio de Janeiron 2016 olympialaisissa seitsemänneksi. Vuoden 2007 MM-kisoissa Kiinassa Australia voitti alkulohkossaan Ghanan 4–1 ja pelasi tasapelin 1–1 Norjan kanssa ja 2–2 Kanadan kanssa. Puolivälierässä Brasiliaa vastaan Australia nousi vielä kahden maalin tappioasemasta tasoihin mutta hävisi lopulta 2–3. Tom Sermannin valmentaman joukkueen maalintekijät turnauksessa olivat neljä maalia tehnyt Lisa De Vanna sekä yhden maalin viimeistelleet Heather Garriock, Sarah Walsh, joukkueen kapteeni Cheryl Salisbury, Collette McCallum ja Lauren Colthorpe. Vuoden 2011 MM-kisoissa Saksassa Australia hävisi alkulohkossaan Brasilialle 0–1 mutta voitti Päiväntasaajan Guinean 3–2 ja Norjan 2–1 ja selviytyi puolivälieriin. Kyah Simon teki jatkoonpääsyn ratkaisseessa Norja-ottelussa Australian molemmat maalit. Puolivälierissä Australia hävisi Ruotsille maalein 1–3.Australia MM- kisoissa 2011 Vuoden 2015 MM-kisoissa Kanadassa Australia hävisi alkulohkossaan Yhdysvalloille 1–3 mutta voitti Nigerian 2–0, pelasi Ruotsin kanssa tasan 1–1 ja selviytyi neljännesvälieriin. Neljännesvälierissä Australia voitti Brasilian maalein 1–0. Puolivälierissä Japani oli parempi sen voitettua Australian 1–0.Australia MM-kisoissa 2015 Vuoden 2019 MM-kisoissa Ranskassa Australia sijoittui alkulohkossaan toiseksi. Se hävisi ensin Italialle 1–2 mutta voitti sitten Brasilian 3–2 ja Kamerunin 4–1. Puolivälierissä Australia hävisi Norjalle rangaistuspotkukilpailussa maalein 1–4 varsinaisen peliajan ja jatkoajan päätyttyä 1–1. Sam Kerr teki turnauksessa viisi maalia, joista neljä Kamerunia vastaan. Muut maalintekijät olivat Caitlin Foord, Chloe Logarzo ja Elise Kellond-Knight, minkä lisäksi Brasilia teki yhden oman maalin. Australian valmentajana toimi Ante Milicic. Oseanian mestaruuden Australia voitti vuosina 1995, 1998 ja 2003. Aasian mestaruusturnaukseen se on osallistunut vuodesta 2006 lähtien ja sijoittui ensimmäisellä kerralla toiseksi hävittyään loppuottelussa Kiinalle rangaistuspotkukilpailussa. Ensimmäisen Aasian-mestaruutensa Australia voitti vuonna 2010, jolloin se kukisti finaalissa Pohjois-Korean rangaistuspotkukilpailussa 5-4 (1-1 ja.). Joukkueen virallinen lempinimi on "The Matildas", joka tulee australialaisesta kansanlaulusta "Waltzing Matilda". == Lähteet == Luokka:Naisten jalkapallomaajoukkueet Luokka:Australian jalkapallo
Painin maailmanmestaruuskilpailut 2007

Vuoden 2007 painin maailmanmestaruuskilpailut järjestettiin 16.–23. syyskuuta Bakussa, Azerbaidžanissa. Kisojen ohjelmaan kuuluivat kreikkalais-roomalainen paini, vapaapaini ja naispaini. ==Mitalistit== ===Kreikkalais-roomalainen painiHelsingin Sanomat 20.9. 2007=== Sarja Kultaa Hopeaa Pronssia 55,0 kg Hamid Soryan Reihanpour Park Eun-chul Nazir Mankijev Kristijan Friis 60,0 kg David Bedinadze Makoto Sasamoto Jung Ji-Hyun Eusebiu Diaconu 66,0 kg Farid Mansurov Steeve Guenot Nikolai Gergov Justin Harry Lester 74,0 kg Javor Dimitrov Janakijev Mark Madsen Overgaard Valdemaras Venckaitis Christophe Guenot 84,0 kg Aleksei Mišin Bradley Vering Hassan Saman Tahmasebi Badri Hasaija 96,0 kg Ramaz Nozadze Mindaugas Ežerskis Ghasem Rezaei Marek Švec 120,0 kg Mijain Lopez Nunes Hasan Barojev Dremiel Byers Juri Patrikejev ===VapaapainiFILA:n tietokanta=== Sarja Kultaa Hopeaa Pronssia 55,0 kg Besik Kuduhov Naranbaatar Bayaraa Rizvan Gadšijev Andy Moreno Gonzalez 60,0 kg Mavlet Batirov Anatoli Guidea Bazar Bazargurujev Sahit Prizreni 66,0 kg Ramazan Šahin Geandry Garzon Caballero Otar Tušišvili Irbek Farnijev 74,0 kg Mahatš Murtazalijev Ibragim Aldatov Çamsulvara Çamsulvarayev Ivan Fundora Zaldivar 84,0 kg Georgi Ketojev Yusup Abdusalamov Reza Yasdani Zaurbek Sohijev 96,0 kg Hadžimurat Gatsalov Saaed Abrahimi Kurban Kurbanov Daniel Cormier 120,0 kg Biljal Mahov Alexis Rodriguez Valera Vadim Tasojev Artur Taimazov ===Naisten paini=== Sarja Kultaa Hopeaa Pronssia 48,0 kg Chiharu Ichō Irina Melnik-Merleni Mayelis Caripa Castillo Li Xiaomei 51,0 kg Hitomi Sakamoto Ren Xuecheng Anne Catherine Deluntsch Erica Jo Sharp 55,0 kg Saori Yoshida Ida-Theres Karlsson Natalja Golts Olga Smirnova 59,0 kg Audrey Prieto-Bokhašvili Stéphanie Groß Dorj Narmandakh Natalija Synyšyn 63,0 kg Kaori Ichō Jelena Šalygina Sara McMann Monika Rogień 67,0 kg Jing Rui Xue Martine Dugrenier Cathrine Downing Natalia Kuksina 72,0 kg Stanka Zlateva-Hristova Kristie Marano Gouzel Manjurova Olga Žanibekova ==Suomen joukkuehttp://painiliitto.net/uutisarkisto_07/17-23-mm_baku/29-08-2007-baku_updated.php== ===Kreikkalais-roomalainen paini=== Painoluokka Painija Sijoitus 55 kg Ville Käki 26:s 60 kg Jarkko Ala-Huikku viides 66 kg Juha Hiltunen 41:s 74 kg Marko Yli-Hannuksela 15:s 84 kg Kim-Jussi Nurmela 24:s 96 kg Rami Hietaniemi kymmenes 120 kg Matti Hämäläinen 26:s ===Naispaini=== Painoluokka Painija Sijoitus 48 kg Sarianne Savola 20:s ==Lähteet== 2007 Luokka:Vuoden 2007 urheilu Luokka:Azerbaidžanin paini Luokka:Bakun urheilu